  Майя Бывальцева Удмуртиын нылпиослы йӧназъян (реабилитаци) центръёс выльысь ужаны кутскизы. Элькунысь мерлыко политикая но ужъя министр Татьяна Чураков вылэ чӧлскыса, со сярысь улосвыы тӧролэн но кивалтэтлэн пресс-службазы ивортэ. 3-тӥ пӧсьтолэзе «Адели» реабилитаци центр ужзэ кутскиз, но йӧназъян курс 14 нуналозь кулэсме. 1-тӥ оштолэзьысен реабилитацилы гожтӥськем вань пиналъёсты ми ар пумозь кутыны тыршом. Матысь дыре татчы Ижкарын но Дэри ёросын улӥсьёсты гинэ кутомы – коронавирус инфекциен черланлэсь утиськон вылысь Татьяна Чуракова, Удмуртиысь мерлыко политикая но ужъя министрТатьяна Чураковалэн верамезъя, сыӵе ужанрадлык министерство бордын ужась мер кенешен но нылпи мер огазеяськонъёсын соглаштэмын. Озьы ик 3-тӥ пӧсьтолэзе Глазкарысь нылпиослы йӧназъян центр усьтӥськиз. Министр пусйиз, центръёсын вань ужрадъёсты Роспотребнадзорлэсь куронъёссэ лыдэ басьтыса ортчытозы. Инвожо пумын пересьёслы но сӧсыръёслы чаклам реабилитаци центрез усьтӥзы ни. Коронавирусэн черламлэсь утиськон вылысь, али отчы Ижкарын улӥсьёсты гинэ куто Озьы ик Калыклы мерлыко юрттэт сётонъя центръёс но ужаны кутскизы ни. Удмуртиысь мерлыко политикая но ужъя министерстволэн ӟырдыт телефон линиез: 8 (3412) 222-899. Тегъёс: Мерлык Тазалык Ижкар нылпиос Удмуртия коронавирус ТатьянаЧуракова  